News Update: คาด Tesla เตรียมเปิดโชว์รูมที่ Emsphere ห้างใหม่เครือเดอะมอลล์ กรุ๊ป ย่านพร้อมพงษ์ "อยู่ในขั้นตอนเจรจาธุรกิจ" ลุยตลาดไทยจริงจัง - FINNOMENA
สำนักข่าว PPTV รายงานโดยอ้างแหล่งข่าวจากอุตสาหกรรมยานยนต์ว่า Tesla ได้มีการจองพื้นที่เพื่อเปิดโชว์รูมที่ศูนย์การค้าแห่งใหม่ใน เอ็มสเฟียร์ (Emsphere) ซึ่งเป็นโครงการใหม่ย่านพร้อมพงษ์ของ เดอะมอลล์ กรุ๊ป
19 ก.ย. 2565

สำนักข่าว PPTV รายงานโดยอ้างแหล่งข่าวจากอุตสาหกรรมยานยนต์ว่า “Tesla ได้มีการเจรจาพูดคุยกับ เอ็มสเฟียร์ (Emsphere) ถึงโอกาสความเป็นไปได้ในการเปิดโชว์รูมภายในศูนย์การค้าแห่งใหม่ในโครงการใหม่ย่านพร้อมพงษ์ของ เดอะมอลล์ กรุ๊ป ที่ ศูนย์การค้าดังกล่าวจะเปิดให้บริการอย่างเป็นทางการ วันที่ 1 ธันวาคม 2566”
โดยศูนย์การค้าดังกล่าวจะเปิดให้บริการอย่างเป็นทางการ วันที่ 1 ธ.ค. 2568 ซึ่งเป็นจิ๊กซอว์ชิ้นสุดท้ายของ The Em District ที่ประกอบด้วย Emporium, Emquartier และ Emsphere
อย่างไรก็ตาม Tesla ยังไม่เปิดเผยถึงรายละเอียดอื่นๆ เช่น วันเปิดให้บริการ, ขนาดของพื้นที่ รวมถึงรถยนต์รุ่นที่จะนำมาจัดแสดงและจำหน่าย สำหรับ Emsphere จะมีการแถลงข่าวความคืบหน้าโครงการและรายละเอียดอย่างเป็นทางการในวันที่ 21 ก.ย. นี้
ก่อนหน้านี้ (25 เม.ย.) Tesla ได้สร้างความฮือฮาน่าสนใจให้กับอุตสาหกรรมยานยนต์ไทย ด้วยการจดทะเบียนบริษัทที่กรมพัฒนาธุรกิจการค้าในชื่อ บริษัท เทสลา (ประเทศไทย) จำกัด พร้อมทุนจดทะเบียน 3 ล้านบาท โดยจดทะเบียนในประเภทธุรกิจ การขายยานยนต์ใหม่ชนิดรถยนต์นั่งส่วนบุคคลรถกระบะรถตู้ และรถขนาดเล็กที่คล้ายกัน
และเเมื่อเดือนที่แล้ว บนเว็บไซต์ www.tesla.com ได้มีการประกาศรับสมัครงานสำหรับประเทศไทยรวมแล้วทั้งหมด 15 ตำแหน่ง สะท้อนทิศทางความชัดเจนด้านการลงทุนในประเทศไทยของ Tesla ขึ้นเรื่อยๆ
อ้างอิง: https://www.pptvhd36.com/automotive/news/180563
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Tesla
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA